સરકારી પદ માટેના ઉમેદવારને તેના સંવેદનહીન કે અપમાનજનક ટ્વીટ માટે તકલીફ પડી હોય તેવું આ પહેલી વાર નથી બન્યું. વર્ષ ૨૦૧૬માં પણ અનેક અધિકારીઓએ ટ્વિટર તોફાન સર્જ્યા હતા અને તેના કારણે તેમની કારકિર્દીનો અંત આવ્યો હતો. તેમાંના એક બ્રિટનના લેબર પક્ષના સાંસદ જેર્ડ ઓ મારા હતા. તેમને તેમના પક્ષે સસ્પેન્ડ કરવા પડ્યા હતા. કારણ? તેમણે ઑનલાઇન અભદ્ર સંદેશા મૂક્યા હતા તેવું બહાર આવ્યું હતું. અમેરિકાના સેનેટર બિલ કિટનરને સ્ત્રીઓની કૂચની મજાક કરતા એક સંદેશાને રિટ્વીટ કરવાનું ભારે પડ્યું હતું અને પદ પરથી ઉતરી જવું પડ્યું હતું.